SCHAFARZIK FERENOZ FÖLVÉTELI JELENTÉSE. 
263 
néhány igen rossz megtartású és alig meghatározható gasteropodát és 
lamellibranchiatát, valamint két csak közelítő biztossággal megismerhető 
Cinnamonum Buchi, Heer és C. polymorphum, Al. Br. sp* gyűjtöttem 
— Hantken úr ezen réteget alsó Eocénnek, még pedig a Nummulites sub- 
planulata emeletnél magasabbnak, de a N. Lucasaná-énál mélyebb réteg¬ 
nek tartja. 
Sokkal határozottabb jellegűek a Niimmulit képződménynek egyes 
emeletei. Legalsó szintája a Nummulites porfórata d’Orb. és N. Lucasana 
Defr. által jellemeztetik. Ezen emelet vagy fehér tömött mészkövekből, 
vagy pedig tályagból áll. Előfordulási helyei a következők: Északra a 
N.-Strázsahegytől van egy kis domb, melyeknek főtömege édesvízi mészkő¬ 
ből áll; ezen domb Ny-i tövében előfordulnak agyagos talajban (a felszínen) 
nagy mennyiségben a N. perforata és N. Lucasana.** Egy hasonló pont 
az, mely a régi városi téglavetőtől DDK-re és a trachyt-dombtól ÉK-re a 
téglavető felé húzódó lapos dombhát bevágásában van. Az itt előforduló 
agyagban sikerült hosszú keresés után mind a két jellemző Nummulitot 
megtalálnom. Legérdekesebb azonban a harmadik pont, a Bottyánkútnál. 
Ez azon árok, mely a Pilishegység ENy-i részében a Kiskő és Hamvaskő 
között húzódik le; a cserepesi völgyből a «Szües-Gergely» útja vezet oda- 
Itt a Nummulit-rétegek a Daehsteinmeszkőnek egy kis öblében rakodtak 
le, még pedig alul az árok mélyében a perforata mészkő és részben agyag 
(a forrás tőszomszédságában) és fölötte az árok két lejtőjére, de különösen 
a jobb partra magasan felnyúlva a Striata mészkő. A Striatamészkövek 
csiszolatában a N. striata d’Orb. -n kívül még szép Lithothammiumok és egy 
Textilaria ismerhetők fel. Ezen két emelet vastagsága egykor tetemesebb 
lehetett, de jelenleg az erosió romboló működése folytán már nagyon meg 
vannak fogyva. 
Míg itt a Nummulitformatió mészkő faciese van kifejlődve, mi a 
környező Hachsteinmészhegyek közelségében találja magyarázatát, addig 
azoktól nagyobb távolságban a Pilishegységtől ENy-i irányban fekvő 
dombvidéken a Striata-emelet egy hatalmas homokkőlerakodásból áll, 
melynek rétegei közvetlenül a Dachsteinmészkőre települnek és a Kis- 
Strázsahegyen mívelés alatt álló bányákban ÉEK-i (h. 2.) dülést 30—45° 
alatt mutatnak. A homokkő tiszta fehér quarczhomokkő, csak igen kevés 
fekete ponttal és kis fehér csillámpikkelyekkel; nagyobbrészt fínomszemü, 
rétegenként azonban apró, sőt helyenként durva conglomeratos is; az 
egyik kőbányában pedig nehány c j m -nyi igen szilárd quarczitpadot is láttam. 
* Dr. Staub M. úr szíves közlése szerint. 
** Ezen domb és a N .-Strázsaliegy közti völgyben elérték, Burány János ügy¬ 
véd úr szíves közlése szerint, a Lucasana-rétegeket 34°-nyi mélységben egy szénkuta¬ 
tás alkalmával. 
